ओझा के लिए टीम ने जगह नहीं, सरे ने जताई हैरानी  
इंग्लैंड की काउंटी टीम सरे के मैनेजर क्रिस एडम्स ने इस बात पर हैरानी जताई है कि भारतीय क्रिकेट टीम में इस वक्त प्रज्ञान ओझा की कोई जगह नहीं है।
जहां एक तरफ भारत के गेंदबाज इंग्लैंड के खिलाफ फ्लॉप हो रहे हैं। वहीं इंग्लैंड की काउंटी टीम सरे के मैनेजर क्रिस एडम्स ने इस बात पर हैरानी जताई है कि भारतीय क्रिकेट टीम में इस वक्त प्रज्ञान ओझा की कोई जगह नहीं है।   ओझा इन दिनों इंग्लैंड के सरे क्रिकेट क्लब के लिए खेल रहे हैं और ओझा ने डर्बिशायर के खिलाफ खेलते हुए एक पारी में 6 विकेट लिए और मैच में कुल 10 विकेट लिए। ओझा के इस प्रदर्शन को देखते हुए सरे के मैनेजर ने भविष्यवाणी कर दी है कि ओझा भारत के लिए 100 टेस्ट मैच खेलेंगे।